b'\n_START_ARTICLE_\nDarko Golija\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbde od ranega otro\xc5\xa1tva je v stiku z likovno umetnostjo, saj je bil o\xc4\x8de Bojan Golija slikar in grafik in mati Martina Golija slikarka._NEWLINE_Po kon\xc4\x8dani srednji \xc5\xa1oli se je vpisal na Akademijo za likovno umetnost v Ljubljani, kjer je \xc5\xa1tudiral kiparstvo pri profesorjema Slavku Tihcu in Luju Vodopivcu. Diplomiral je leta1989. Tu je leta 1993 zaklju\xc4\x8dil tudi podiplomski \xc5\xa1tudij kiparstva._NEWLINE_Sodi v zelo talentirano generacijo \xc5\xa1tudentov Luja Vodopivca, znano kot Mladi slovenski kiparji (Jo\xc5\xbee Bar\xc5\xa1i, Mirko Bratu\xc5\xa1a, Roman Mak\xc5\xa1e, Marjetica Potr\xc4\x8d in Du\xc5\xa1an Zidar), ki je nastopila konec osemdesetih let z raz\xc5\xa1iritvijo kipa v prostor in na druge medije. V letih od 1987 do 1994 je bil \xc4\x8dlan mariborske likovne skupine Mi (Irena \xc4\x8cuk, Darko Golija, Samuel Graj\xc2\xadfo\xc2\xadner, Zdravko Jer\xc2\xadko\xc2\xadvi\xc4\x8d, Samo Pajek, Oto Rimele), s katero se je predstavljal na razstavah doma in v tujini. Leta 2001 je bil na \xc5\xa1tudijskem izpopolnjevanju v Cit\xc3\xa9 Internationale des Arts v Parizu._NEWLINE_Sedaj je zaposlen je kot redni profesor kiparstva na Oddelku za likovno umetnost na Pedago\xc5\xa1ki fakulteti v Mariboru._NEWLINE_Redno razstavlja, sodeluje na kiparskih simpozijih in kolonijah ter se uspe\xc5\xa1no udele\xc5\xbeuje kiparskih nate\xc4\x8dajev._NEWLINE_\xc5\xbde v za\xc4\x8detnem obdobju ustvarjanja, ko je kipe gradil iz ve\xc4\x8dinoma cevastih materialov je pokazal odli\xc4\x8dno obvladovanje monumentalnih dimenzij. Kasneje nas je presenetil in navdu\xc5\xa1il z Oblakom (velika gmota pozla\xc4\x8denega stiropora), ki je razstavni prostor skoraj v celoti zapolnil. Enako dober je pri ustvarjaju malih form v najrazli\xc4\x8dnej\xc5\xa1ih materialih in pri upo\xc5\xa1tevanju odnosa med prostorom in kiparskimi elementi. Detajl ga zanima enako kot celota in enako razmerje med njima._NEWLINE_Vsebinsko obravnava teme, ki so blizu \xc4\x8dloveku in njegovi vpetosti v dana\xc5\xa1nji svet.'